LV Eiropas Savienības Oficiālais Vēstnesis C 272/1

2011. GADA FINANŠU DARBĪBAS PĀRSKATS

II iedaļa – Eiropadome un Padome

2012/C 272/01

SATURS

1. KOPSAVILKUMS

2. IEVADS

3. 2011. FINANŠU GADA MĒRĶI UN BUDŽETS

3.1. Galvenie administratīvie mērķi

3.2. Eiropadomes un Padomes 2011. gada budžeta izveide

3.2.1. Vispārīga pieeja

3.2.2. 2011. gada budžets

3.2.3. 2011. gada budžets un finanšu plāna ES budžeta 5. izdevumu kategorija

4. VISPĀRĒJS PĀRSKATS PAR BUDŽETA IZPILDI 2011. GADĀ

4.1. Darbības un mērķi 2011. gadā

4.1.1. Eiropadomes un Padomes darbības 2011. gadā

4.1.2. Administratīvu mērķu sasniegšana 2011. gadā

4.2. Ieņēmumi

4.2.1. 2011. gadā uzkrātie ieņēmumi

4.2.2. Līdz 2011. gadam uzkrātie ieņēmumi

4.3. Izdevumi 2011. gadā

4.3.1. Pārskats par budžeta izpildi 2004.–2011. gadā

4.3.2. Apropriāciju izmantojums pa kategorijām 2011. gadā

4.3.3. Budžeta grozījums 2011. gadā

4.4. Pārnestās apropriācijas

4.4.1. No 2010. gada pārnesto apropriāciju izmantojums

4.4.2. Apropriācijas, kas pārnestas no 2011. uz 2012. gadu

4.5. Piešķirtie ieņēmumi

4.5.1. Līdz 2011. gadam uzkrātie piešķirtie ieņēmumi

4.5.2. 2011. gadā uzkrātie piešķirtie ieņēmumi

1. KOPSAVILKUMS

Tāpat kā iepriekšējā gadā, arī 2011. gadā ES budžeta II iedaļā ir notikušas būtiskas izmaiņas. Ar Eiropas Ārējās darbības dienesta (EĀDD) izveidi, kā noteikts Lisabonas līgumā, ir samazināti izdevumi, kas paredzēti Eiropadomes un Padomes darbībai.

Ar 2011. finanšu gada budžeta projekta grozījumu vēstuli (12749/1/10) Eiropadomei un Padomei paredzētos resursus II iedaļā samazināja par 411 štatu saraksta amata vietām un EUR 79,7 miljoniem apropriācijās. Šie resursi un ar tiem saistītās darbības kā Padomes ieguldījums tika pārvietoti, lai finansētu EĀDD izveidi.

2011. gadā Padomes Ģenerālsekretariāts (PĢS) turpināja īstenot administratīvās modernizācijas procesu. Šajā sakarā PĢS savu Veselības apdrošināšanas biroju pārvietoja uz Komisijas Atalgojuma un individuālo tiesību biroju (PMO). Saistībā ar ēkas Europa projektu konsolidācijas posms ir noslēdzies un ir sākti reālie celtniecības darbi.

Eiropadomes un Padomes 2011. gada budžets bija noteikts EUR 563,3 miljonu apmērā. 2011. finanšu gada beigās izlietotā summa bija EUR 506,8 miljonu apmērā (kas atbilst izpildei par 90 %).

Galvenie iemesli, kāpēc EUR 56,4 miljoni netika iztērēti, ir šādi:

— delegāciju ceļa izdevumu “paketēm” paredzētā budžeta nepilnīgs izlietojums (EUR 20,9 miljoni),

— štatu saraksta nepilnīga aizpildīšana un zemākas algu izmaksas (EUR 9,1 miljons),

— mazāk vajadzības pēc sanāksmju organizēšanas, tehniskām iekārtām un biroja aprīkojuma (EUR 6,8 miljoni),

— mazāk vajadzības pēc mutiskas tulkošanas (EUR 6 miljoni),

— rezerves neaktivizēšana (EUR 6 miljoni),

— mazāk vajadzības pēc citiem ar personālu saistītiem izdevumiem (piemēram, līgumdarbinieki, norīkoti valstu eksperti, citi ārējie pakalpojumi) (EUR 4,7 miljoni),

— mazāk vajadzības pēc telpu iekārtošanas darbiem Padomes ēkās (EUR 2,2 miljoni).

No 2010. gada uz 2011. gadu pārnestās summas EUR 49,8 miljonu apmērā kopumā tika izlietoti EUR 40,2 miljoni. Arī turpmāk mērķis būs vēl vairāk palielināt pārnesto summu izlietojumu.

PĢS ieņēmumu operāciju apjoms 2011. gadā bija EUR 128,6 miljoni. No šīs summas EUR 117,5 miljoni tika iekasēti finanšu gada laikā, savukārt atlikušo summu iekasēs 2012. gadā.

Vairāk nekā puse no šiem iekasētiem ieņēmumiem (EUR 62,4 miljoni jeb 53 %) ir saistīti ar Kopienas nodokļiem, nodevām un maksājumiem, ko 2011. gadā iekasēja no PĢS darbiniekiem. Summa EUR 54 miljonu apmērā ir saistīta ar dažādām PĢS administratīvām operācijām. Šajā summā ir iekļauts pārvietojums no EĀDD uz PĢS EUR 18,6 miljonu apmērā, un tas atbilst avansa maksājumiem par pakalpojumiem, ko PĢS 2011. gadā sniedza EĀDD. Atlikusī summa EUR 1,1 miljona apmērā ir saistīta ar dažādiem maksājumiem un atmaksājumiem saskaņā ar Kopienas nolīgumiem.

Lielāko daļu (72 %) piešķirto ieņēmumu 2011. gadā veidoja delegāciju ceļa izdevumi. Pamatojoties uz delegāciju deklarācijām, summa EUR 26,2 miljonu apmērā tika iekasēta, jo 2010. gadā delegācijas līdzekļus izlietoja nepilnīgi.

Līdz 2011. gadam uzkrāto piešķirto ieņēmumu kopējā summa bija EUR 30,7 miljoni. Līdz finanšu gada beigām bija izlietoti 98 % (EUR 30,2 miljoni).

2. IEVADS

Saskaņā ar Finanšu regulas 128. pantu šis pārskats ir balstīts uz pārskatiem par 2011. gadu, konstatējumiem Padomes grāmatvežu iesniegtos gada darbības pārskatos un Padomes finanšu sistēmas sniegto informāciju par budžeta izpildi.

Šis pārskats arī atbilst prasībām, kas noteiktas Finanšu regulas 122. pantā un Īstenošanas noteikumu 185. pantā, proti, tajā ir izklāstīta Padomes budžeta un finanšu pārvaldība 2011. gadā.

Pārskata 3. nodaļā ir izklāstīts 2011. finanšu gada budžeta plānojuma kopsavilkums. Vispārējs pārskats par 2011. gadā pieejamo budžeta apropriāciju izmantojumu izklāstīts 4. nodaļā.

Informācija par 2011. gada budžeta izpildi pa budžeta pozīcijām ir sniegta pielikuma tabulā.

3. 2011. FINANŠU GADA MĒRĶI UN BUDŽETS

3.1. Galvenie administratīvie mērķi

Padomes Ģenerālsekretariāta (turpmāk “PĢS”) galvenie administratīvie mērķi 2011. gadā bija šādi:

— nodrošināt pastāvīgu atbalstu Eiropadomei un Padomei,

— turpināt īstenot administratīvās modernizācijas procesu. PĢS ir izstrādājis vērienīgu programmu, lai uzlabotu savas organizācijas kvalitāti. Vairākām ierosmēm ir vai būs ietekme uz budžetu (gan ieguldījumu izmaksas, gan ietaupījumi, ko rada palielināta efektivitāte),

— pielāgot tā organizāciju pēc tam, kad 12 % darbinieku ir pārgājuši darbā uz Eiropas Ārējās darbības dienestu (EĀDD), un sniegt palīdzību jaunajai iestādei dažādās jomās pārejas periodā 2011. gadā,

— turpināt ēkas Europa celtniecības darbus, kas būtu jāpabeidz līdz 2014. gadam.

3.2. Eiropadomes un Padomes 2011. gada budžeta izveide

3.2.1. Vispārīga pieeja

Eiropadomes un Padomes (turpmāk “EPP”) 2011. budžeta izveide balstījās uz šādām divām atsevišķām procedūrām 2010. gadā:

1) maijā izstrādātais 2011. gada budžeta projekts; un

2) septembrī sagatavotā 2011. gada budžeta projekta grozījumu vēstule saistībā ar to, ka 2011. gada 1. janvārī kā jauna ES iestāde tika izveidots Eiropas Ārējās darbības dienests.

Attiecībā uz 1) punktu: EPP 2011. gada budžets tika izstrādāts ar mērķi nepalielināt apropriācijas reālā izteiksmē, izņemot tās, kas vajadzīgas, lai sagatavotu Horvātijas pievienošanos. PĢS nav iesniedzis pieprasījumus par jauniem darbiniekiem, izņemot Eiropadomes priekšsēdētāja biroja vajadzībām. Tas nozīmē, ka jaunas ierosmes vai vajadzības pēc papildu resursiem būtu jāfinansē, samazinot resursus citās jomās.

Attiecībā uz 2) punktu: resursi Eiropas Ārējās darbības dienestam. Līgumā par Eiropas Savienību ir paredzēta Eiropas Ārējās darbības dienesta (turpmāk “EĀDD”) izveide. EĀDD budžeta izveide tika noteikta ar grozījumu vēstuli Nr. 1 2011. gada vispārējā budžeta projektam.

Ar grozījumu vēstuli resursi no Komisijas un Padomes tika pārvietoti uz EĀDD, piešķirot tam jaunus darbiniekus un finanšu resursus. Tas nozīmē, ka no Padomes uz EĀDD tika pārvietotas 411 štatu saraksta amata vietas un EUR 79,7 miljoni.

Minēto summu veidoja šādi elementi:

— ar personālu saistīti izdevumi – EUR 45,9 miljoni,

— ēkas, ierīces un darbības izdevumi – EUR 6,0 miljons,

— ar KDAP/KĀDP saistītie izdevumi – EUR 27,8 miljoni.

3.2.2. 2011. gada budžets

Budžeta lēmējinstitūcija kopējo EPP 2011. gada budžetu noteica EUR 563,3 miljonu apmērā.

Starpība EUR 70,3 miljonu apmērā (– 11 %) salīdzinājumā ar 2010. gada budžetu iedalās šādi:

— resursu pārvietojums uz EĀDD – EUR 79,7 miljoni,

— nomināls pieaugums – EUR 8,9 miljoni (1),

— palielinājums EUR 2,1 miljona apmērā, lai sagatavotu Horvātijas pievienošanos,

— budžeta samazinājums reālā izteiksmē – EUR 1,6 miljoni.

2011. gada EPP štatu sarakstu palielināja par 12 amata vietām. Eiropadomes priekšsēdētāja birojam piešķīra 11 amata vietas. Turklāt Komisija vienu amata vietu pārcēla atpakaļ uz EPP pēc tam, kad Infrastruktūras un loģistikas birojs Briselē (OIB) nolēma, ka tas vairs turpmāk nebūs atbildīgs par Padomes silītes pārvaldību.

1. tabulā sniegts pārskats par to, kā pa kategorijām sadalīts 2011. gada budžets. Neņemot vērā resursu pārvietojumu uz EĀDD un papildu apropriācijas saistībā ar Horvātijas pievienošanās sagatavošanu, EPP 2011. gada budžeta nominālais pieaugums salīdzinājumā ar 2010. gadu bija 1,1 %. Ņemot vērā gaidāmo inflācijas līmeni 2011. gadā, EPP budžets reālajā izteiksmē faktiski samazinājās par 0,6 %.

1. tabula

EPP 2011. gada budžets salīdzinājumā ar 2010. gada budžetu (pa kategorijām)

(EUR) Kategorija 2010. gada budžets 2011. gada budžets pirms pārvietojumiem uz EĀDD / paplašināšanās sagatavošanas (Horvātija) Pārvietojumi uz EĀDD Paplašināšanās sagatavošana (Horvātija) 2011. gada budžets pēc pārvietojumiem uz EĀDD / paplašināšanās sagatavošanas (Horvātija) Atšķirība, % (bez EĀDD / paplašināšanās, (Horvātija) Atšķirība, % (ar EĀDD / paplašināšanos, (Horvātija) 1 2 3 4 5 = 2 + 3 + 4 6 = 2/1 7 = 5/1 Štatu saraksts 323 970 000 331 107 326 –4 280 500 0 288 302 326 2,2 –11,0 Citi ar personālu saistīti izdevumi 23 512 000 26 293 301 –3 107 000 1 400 000 24 586 301 11,8 4,6 Ēkas 39 917 000 42 365 000 –4 110 000 0 38 255 000 6,1 –4,2 Datorsistēmas 35 517 000 36 675 000 – 893 000 0 35 782 000 3,3 0,7 Mutiskās tulkošanas izmaksas 92 740 000 94 722 973 0 0 94 722 973 2,1 2,1 Delegāciju ceļa izdevumi 36 792 000 33 675 000 0 0 33 675 000 –8,5 –8,5 Oficiālais Vēstnesis 5 115 000 4 618 000 0 575 000 5 193 000 –9,7 1,5 III sadaļa 35 939 000 30 313 000 –27 777 000 0 2 536 000 –15,7 –92,9 Pārdomu grupa 533 000 — 0 0 — – 100,0 – 100,0 Citi 18 517 000 20 051 000 – 958 000 117 000 19 210 000 8,3 3,7 Rezerve 6 000 000 6 000 000 0 0 6 000 000 0,0 0,0 Kopā (izņemot iegādi) 618 552 000 625 820 600 –79 650 000 548 262 600 1,2 –11,4 Nekustamā īpašuma iegāde 15 000 000 15 000 000 0 0 15 000 000 — 0,0 Pavisam kopā 633 552 000 640 820 600 –79 650 000 2 092 000 563 262 600 1,1 –11,1

3.2.3. 2011. gada budžets un finanšu plāna ES budžeta 5. izdevumu kategorija

2. tabulā sniegts pārskats par iepriekšējā Padomes budžeta un pašreizējā EPP budžeta attīstību laikposmā no 2006. līdz 2011. gadam. Padomes budžeta attīstība 2006. gadā bija saskaņā ar finanšu plāna 5. izdevumu kategorijas attīstību.

2. tabula

ES budžeta (Eiropadome un Padome) II iedaļas attīstība saskaņā ar 5. izdevumu kategoriju 2006.–2011. gada finanšu plānā

2006 2007 2008 2009 (2) 2010 2011 milj. EUR izmaiņas milj. EUR izmaiņas milj. EUR izmaiņas milj. EUR izmaiņas milj. EUR izmaiņas milj. EUR izmaiņas 5. izdevumu kategorija 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 226 3,3 % EPP/Padomes budžets 592 5,2 % 594 0,3 % 595 0,2 % 603 1,3 % 634 5,1 % 563 –11,2 % Daļa 5. izdevumu kategorijā 8,8 % –1,1 % 8,3 % –5,7 % 8,0 % –3,6 % 7,9 % –1,3 % 8,0 % 1,3 % 6,8 % –15,0 %

Apdomīgas budžeta pārvaldības rezultātā 2007., 2008., 2009. un arī 2010. gadā Padomes daļā tika panākti pakāpeniski samazinājumi, kad budžetā varēja paredzēt papildu summas saistībā ar Lisabonas līguma stāšanos spēkā, nepalielinot ES budžeta II iedaļas proporciju. 2011. gadā proporcionālais samazinājums ir galvenokārt saistīts ar resursu pārvietojumu uz EĀDD.

4. VISPĀRĒJS PĀRSKATS PAR BUDŽETA IZPILDI 2011. GADĀ

4.1. Darbības un mērķi 2011. gadā

4.1.1. Eiropadomes un Padomes darbības 2011. gadā

Saistībā ar finanšu darbības pārskatu PĢS sniedz informāciju par savām galvenajām darbībām, kas atspoguļo Padomes un Eiropadomes darbību finanšu gada laikā.

3. tabulā sniegts pārskats par to, kā laikposmā no 2003. līdz 2011. gadam mainījies to sanāksmju skaits, kuras PĢS rīkojis Eiropadomes un Padomes vajadzībām. Papildus 4 599“iestāžu” sanāksmēm PĢS ir sarīkojis vēl 2 075 iekšējas sanāksmes, apmācības, seminārus, informatīvas sanāksmes un instruktāžas, kā arī sanāksmes ar trešām valstīm.

3. tabula

2003.–2011. gadā rīkoto sanāksmju skaita attīstība

Iestāžu sanāksmes 2003 2004 2005 2006 2007 2008 2009 2010 2011 Samiti (3) 6 5 3 3 3 5 7 7 9 Padomes sanāksmes 77 76 80 76 68 81 74 78 82 Pastāvīgo pārstāvju komiteja 134 128 123 120 106 144 130 122 135 Darba grupas 4 333 3 971 3 918 4 037 4 183 4 480 4 272 4 127 4 373 Kopā 4 550 4 180 4 124 4 236 4 360 4 710 4 483 4 334 4 599 Citas sanāksmes 2 209 2 392 2 791 2 713 1 735 2 051 2 021 1 996 2 075 Pavisam kopā 6 759 6 572 6 915 6 949 6 095 6 761 6 504 6 330 6 674

Vēl viens kvantitatīvs darbību rādītājs ir Oficiālajā Vēstnesī (OV) publicētie tiesību akti (4. tabula). 2011. gadā OV tika publicēti 986 tiesību akti. Būtu jāpiezīmē, ka tiesību aktu skaits ir atkarīgs no tā, vai ir noslēdzies likumdošanas process, jo tikai pēc tam aktus var izstrādāt galīgā redakcijā publicēšanai OV.

4. tabula

2003.–2011. gadā izdoto tiesību aktu skaita attīstība

2003 2004 2005 2006 2007 2008 2009 2010 2011 Oficiālajā Vēstnesī publicētie tiesību akti 1 045 1 118 1 056 1 317 1 000 1 274 829 825 986

4.1.2. Administratīvu mērķu sasniegšana 2011. gadā

Informāciju par 2011. finanšu gadam noteikto mērķu sasniegšanu var apkopot šādi:

— Atbalsts Eiropadomes un Padomes priekšsēdētājam 2011. gadā Eiropadomes priekšsēdētāja birojam piešķīra 11 amata vietas ar mērķi sniegt lielāku atbalstu Eiropadomes priekšsēdētājam.

— Organizācijas konsolidācija Sakarā ar resursu pārvietojumu uz EĀDD Eiropadomes/Padomes štatu sarakstu samazināja par 411 amata vietām. Šā gada laikā PĢS pieņēma darbā 179 ierēdņus (150 pastāvīgos darbiniekus un 29 pagaidu darbiniekus), bet darbu Padomē beidza 132 ierēdņi un 29 pagaidu darbinieki. Tādējādi EPP štatu sarakstā amata vietu skaits kopumā palielinājās par 18 amata vietām.

— Administratīva modernizācija Lai aizpildītu īstermiņa brīvās darba vietas (piemēram, ilgtermiņa slimība, dzemdību atvaļinājums u. c.), PĢS ievērojami palielināja darbinieku pieņemšanu darbā aizstāšanas nolūkā. Tādējādi Padomes Ģenerālsekretariāts 2011. gadā varēja pieņemt darbā līdz pat 55 līgumdarbiniekus. Lai varētu rast sinerģiju un palielināt efektivitāti starp iestādēm, ĢSC un Komisijas Atalgojuma un individuālo tiesību birojs (PMO) vienojās no 2011. gada 1. augusta pārvietot PĢS Veselības apdrošināšanas biroju uz PMO. Tādējādi EPP štatu sarakstu varēja samazināt par deviņām amata vietām un aizstāt tās ar līgumdarbiniekiem Atalgojuma un individuālo tiesību birojā (PMO). Izmaiņas resursos ir iekļautas 2012. gada budžetā.

— Pielāgošanās izmaiņām saistībā ar Eiropas Ārējās darbības dienesta (EĀDD) izveidi Līdz ar EĀDD izveidi no EPP budžeta uz EĀDD tika pārvietoti EUR 79,7 miljoni un 411 štatu saraksta amata vietas. Turklāt PĢS uzņēmās nodrošināt EĀDD darbības sekmīgu uzsākšanu. Galvenais veids, kādā PĢS sniedza atbalstu EĀDD, bija pakalpojumu līmeņa līgumi. Tika izmantoti divi pakalpojumu līmeņa līgumu veidi. Pagaidu pakalpojumu līmeņa līgumos iekļāva pakalpojumus, ko EĀDD 2011. gadā nevarēja nodrošināt (specifisks IT atbalsts, drošības pakalpojumi, konferenču pakalpojumi / protokola darbības, medicīnas dienests, silīte, kā arī konkrētu tādu līgumu pārvaldība, kas ir saistīti ar ēku nodošanu EĀDD rīcībā). EĀDD pārvietoja vajadzīgos resursus uz PĢS (kopā EUR 18,6 miljonus), un PĢS pēc to saņemšanas varēja turpināt iecerētās darbības. Strukturālajos pakalpojumu līmeņa līgumos iekļāva pakalpojumus, ko EĀDD nav paredzējis veikt pats, piemēram, dokumentu tulkošanu. Šo pakalpojumu sniedz bez atlīdzības tiktāl, ciktāl tas nepārsniedz noteikto apjomu.

— Ēku politika Projekts par Résidence Palace ēkas atjaunošanu un tās pārveidošanu par Eiropadomes un Ministru padomes mītni (ēka Europa) šobrīd ir tādā stadijā, ka ir pabeigti ēkas konsolidācijas darbi. Reālos celtniecības darbus sāka 2011. gada septembrī.

4.2. Ieņēmumi

5. tabulā sniegts pārskats par 2011. gada ieņēmumu operāciju vispārējiem rezultātiem. Kopējais apjoms, ko veidoja ieņēmumu operācijas saistībā ar noteiktām tiesībām, t. i., izdotiem iekasēšanas rīkojumiem, bija par EUR 28 miljoniem lielāks nekā 2010. gadā. No šīs summas EUR 26,3 miljoni attiecas uz ieņēmumiem no iestādes administratīvās darbības, ieskaitot EĀDD pārvietojumu uz Padomi EUR 18,6 miljonu apmērā. Ar šo summu finansēja pakalpojumus, ko PĢS 2011. gadā sniedza ĒĀDD.

Atlikušais pieaugums EUR 1,7 miljonu apmērā ir saistīts ar to, ka ar dažādiem Kopienas nodokļiem, nodevām un maksājumiem ir iekasēta lielāka summa.

5. tabula

2011. gada ieņēmumu pārskats (pa sadaļām)

(EUR) Sadaļa Noteiktās tiesības Iekasētie ieņēmumi Paredzēts iekasēt 4 Dažādi Kopienas nodokļi, nodevas un maksājumi 64 420 112 62 442 076 1 978 036 5 Ieņēmumi no iestādes administratīvās darbības u. c. 63 046 909 54 213 552 8 833 357 6 Iemaksas un atmaksājumi saistībā ar Kopienas nolīgumiem u. c. 1 116 411 1 107 086 9 324 9 Dažādi ieņēmumi 2 767 800 1 966 Kopā 128 586 198 117 763 515 10 822 683

Noteiktās tiesības (pārnestas no 2010. gada vai izdotas 2011. gadā) veidoja EUR 128,6 miljonus. No minētās summas EUR 117,8 miljonus (91 %) iekasēja budžeta gada laikā, savukārt EUR 10,8 miljoni (9 %) tiks iekasēti 2012. gadā.

4.2.1. 2011. gadā uzkrātie ieņēmumi

Sākotnējā ieņēmumu aplēse 2011. gada budžetam bija EUR 49 miljoni (6. tabula). Budžeta gada laikā kā noteiktās tiesības tika reģistrēta summa EUR 121 miljona apmērā, un no tās tika iekasēts EUR 111,1 miljons. Summu EUR 9,9 miljonu apmērā iekasēs 2012. gadā.

6. tabula

2011. gadā uzkrātie ieņēmumi (pa pantiem)

(EUR) Pants Sākotnējā ieņēmumu aplēse Noteiktās tiesības Iekasētie ieņēmumi Paredzēts iekasēt 400 Nodokļu ieņēmumi no algām u. c. 22 212 000 20 760 594 20 760 594 404 Speciālā algas atskaitījuma ienākums 2 258 000 3 604 895 3 604 895 410 Personāla iemaksas pensiju sistēmā 24 527 000 25 773 464 25 773 464 411 Personāla pensiju tiesību pārņemšana vai atgūšana 12 217 591 10 488 652 1 728 939 500 Ieņēmumi no kustamā īpašuma pārdošanas 55 494 55 494 511 Ieņēmumi no nekustamā īpašuma izīrēšanas un nodošanas apakšīrē 454 729 403 754 50 975 520 Ieņēmumi no ieguldījumiem, banku un citiem procentiem 207 716 207 716 550 Ieņēmumi no pakalpojumu sniegšanas un darba veikšanas u. c. 308 744 179 229 129 515 550 EĀDD ieņēmumi no pakalpojumu sniegšanas un darba veikšanas u. c. 18 620 445 18 617 656 2 789 551 Ieņēmumi no trešām pusēm par pakalpojumiem vai darbu u. c. 15 428 13 442 1 986 570 Ieņēmumi no nepareizi samaksātu summu atmaksājumiem u. c. 34 830 616 27 253 577 7 577 039 571 Īpašam mērķim iezīmēti ieņēmumi u. c. 541 541 573 Citas iemaksas un atmaksājumi saistībā ar iestādes administratīvo darbību 2 720 887 2 649 691 71 196 580 Dažādas kompensācijas 304 495 19 295 285 200 631 Iemaksas saistībā ar Šengenas acquis 1 116 411 1 107 086 9 324 900 Dažādi ieņēmumi 1 334 800 534 Kopā 48 997 000 120 993 384 111 080 394 9 912 990

Pozitīvo atšķirību starp sākotnējo aplēsi un noteiktajām tiesībām (EUR 72 miljoni) galvenokārt veido:

— iekasētās daļas no līdzekļiem, ko iepriekšējos gados dalībvalstīm maksāja par delegātu ceļa izdevumiem saskaņā ar to iesniegtajām deklarācijām par 2010. gadu (EUR 29,3 miljoni) (570. pants),

— pārvietojums no EĀDD uz Padomi kā avansa maksājumi par pakalpojumiem ko PĢS sniedza EĀDD (EUR 18,6 miljoni) (550. pants),

— pensiju tiesību pārnešana (236 darbinieki) (EUR 12,2 miljoni) (411. pants),

— iekasētie maksājumi no dalībvalstīm par papildu mutisku tulkojumu pēc pieprasījuma dažās valodās (EUR 3,9 miljoni) (570. pants),

— citu iestāžu iemaksas un Padomes ierēdņu maksājumi par Padomes silīti (EUR 1,9 miljoni) (573. pants),

— personāla iemaksas pensiju sistēmā (EUR 1,5 miljoni) (411. pants),

— Tiesas un Revīzijas palātas iemaksas, lai finansētu kopējo finanšu sistēmu ar Padomi (EUR 1,1 miljons) (570. pants),

— iemaksas par administratīviem izdevumiem, kas radušies saistībā ar Šengenas acquis ar Islandi un Norvēģiju (EUR 1,1 miljons) (631. pants).

4.2.2. Līdz 2011. gadam uzkrātie ieņēmumi

Attiecībā uz vēl atlikušajiem iekasēšanas rīkojumiem EUR 7,6 miljoni tika pārnesti no 2010. gada iekasēšanai 2011. gadā. Pārnestā summa bija par 14 % lielāka nekā iepriekšējā gadā. Palielinājums ir galvenokārt saistīts ar to, ka pieaug pensiju tiesību pārnešana uz ES pensiju sistēmu.

Kā norādīts 7. tabulā, EUR 6,7 miljoni (88 %) no šīs summas tika iekasēti 2011. gadā, savukārt 0,9 miljoni tika pārnesti uz 2012. gadu.

7. tabula

Līdz 2011. gadam uzkrātie ieņēmumi (pa pantiem)

(EUR) Pants Noteiktās tiesības pirms 2011. gada Iekasētie ieņēmumi Paredzēts iekasēt 410 Personāla iemaksas pensiju sistēmā 2 291 2 291 411 Personāla pensiju tiesību pārņemšana vai atgūšana 2 061 277 1 814 472 246 805 511 Ieņēmumi no nekustamā īpašuma izīrēšanas un nodošanas apakšīrē 248 646 248 646 520 Ieņēmumi no ieguldījumiem, banku un citiem procentiem 161 161 550 Ieņēmumi no pakalpojumu sniegšanas un darba veikšanas u. c. 19 948 9 948 10 000 551 Ieņēmumi no trešām pusēm par pakalpojumiem vai darbu u. c. 7 304 4 243 3 061 570 Ieņēmumi no nepareizi samaksātu summu atmaksājumiem u. c. 4 901 568 4 334 822 566 746 573 Citas iemaksas un atmaksājumi saistībā ar iestādes administratīvo darbību 349 796 270 990 78 806 580 Dažādas kompensācijas 390 390 900 Dažādi ieņēmumi 1 433 1 433 Kopā 7 592 814 6 683 121 909 693

Iekasētos ieņēmumus, kas uzkrāti līdz 2011. gadam, galvenokārt veido:

— EUR 1,8 miljoni saistībā ar pensijas tiesību pārnešanu (411. pants),

— EUR 4,1 miljons no dalībvalstu ceļa izdevumu “pakešu” nepilnīga izlietojuma 2009. gadā (570. panta daļa).

4.3. Izdevumi 2011. gadā

4.3.1. Pārskats par budžeta izpildi 2004.–2011. gadā

Pēdējo astoņu gadu laikā Padomes/EPP budžeta izpildes vispārējais līmenis ir bijis vidēji 96 % (1. diagramma). Padomes budžets 2009. gadā tika samazināts par EUR 40 miljoniem, ņemot vērā ES budžeta grozījumu Nr. 10/2009. Summa tika pārvietota kā Padomes ieguldījums Eiropas ekonomikas atveseļošanas plānā.

Kā redzams 1. diagrammā, maksājumi finanšu gada laikā pēdējos gados ir palielinājušies, savukārt vispārējās summas, kas pārnestas uz nākamo finanšu gadu, ir samazinājušās. Budžeta samazinājums 2011. gadā ir saistīts ar resursu pārvietošanu no Padomes uz EĀDD.

1. diagramma

Budžeta vispārēja izpilde 2004.–2011. gadā

Pārnestās apropriācijas iedalās divās galvenajās kategorijās: darbība un ēkas. Pirmā no tām attiecas uz saistībām, par kurām līgumi bija pienācīgi noslēgti līdz budžeta gada beigām, taču preces vēl nav piegādātas, un/vai par ko rēķini nebija saņemti līdz gada beigām.

Otra kategorija saistās ar PĢS iegādātām ēkām kā, piemēram, LEX, bērnu silīte un ēka Europa. Dažu pēdējo gadu laikā PĢS ir spējis izmantot budžeta izpildes ietaupījumus, lai finansētu šīs iegādes. Tas savukārt ievērojami samazināja vispārējās ēku projektu izmaksas, īpaši procentu maksājumus.

2011. gada laikā tika veikti divi maksājumi par ēkas Europa iegādi: pirmo maksājumu, proti, EUR 15 miljonus, veica februāri, bet otro – EUR 10 miljonus – decembrī.

4.3.2. Apropriāciju izmantojums pa kategorijām 2011. gadā

2011. gada izdevumu analīze ir sniegta, atspoguļojot 11 galvenās izdevumu kategorijas.

8. tabulā ir salīdzināts galīgais budžets pēc pārvietojumiem (2. aile) ar budžeta izlietojumu saistību formā (3. aile). Starpība starp galīgo budžetu un saistību apropriācijām atbilst summām, ko neizlietoja 2011. budžeta gadā.

8. tabula

2011. gada budžeta īstenošanas pārskats (pa kategorijām)

(EUR) Kategorija 2011. gada budžets (sākotnējais) 2011. gada budžets (4) (galīgais) Saistības Izpildes likme Atceltās apropriācijas 1 2 3 4 = 3/2 5 = 2 – 3 Štatu saraksts 288 302 326 288 302 326 279 213 034 96,8 % 9 089 292 Citi ar personālu saistīti izdevumi 24 586 301 24 961 301 20 292 631 81,3 % 4 668 670 Ēkas 38 255 000 35 755 000 33 538 759 93,8 % 2 216 241 Datorsistēmas 35 782 000 35 782 000 35 716 743 99,8 % 65 257 Mutiskās tulkošanas izmaksas 94 722 973 77 838 967 71 789 816 92,2 % 6 049 151 Delegāciju ceļa izdevumi 33 675 000 42 352 006 21 482 591 50,7 % 20 869 415 Oficiālais Vēstnesis 5 193 000 5 193 000 4 618 000 88,9 % 575 000 III sadaļa 2 536 000 2 536 000 2 481 969 97,9 % 54 031 Citi 19 210 000 19 542 000 12 708 459 65,0 % 6 833 541 Rezerve 6 000 000 6 000 000 6 000 000 Kopā (izņemot iegādi) 548 262 600 538 262 600 481 842 003 89,5 % 56 420 597 Nekustamā īpašuma iegāde 15 000 000 25 000 000 25 000 000 100,0 % Pavisam kopā 563 262 600 563 262 600 506 842 003 90,0 % 56 420 597

2011. gada budžeta vispārējais izpildes līmenis, ieskaitot avansa maksājumus par ēku Europa, ir 90 %.

Sākotnējās budžeta aplēses un izpildes starpību var skaidrot šādi:

— Saistībā ar zemo aizņemto amata vietu līmeni štatu sarakstā (vidēji 92 % (5)) netika iztērēta summa EUR 7,3 miljonu apmērā.

— Atalgojumu pielāgošana 2011. gadā tika noteikta, pamatojoties uz 1,3 % aplēsi, un minētā summa bija EUR 1,8 miljoni. Šī summa netika izmantota, jo Padome 2011. gada 19. decembrī nolēma nepieņemt Komisijas priekšlikumu Padomes Regulai, ar ko no 2011. gada 1. jūlija pielāgo Savienības ierēdņu un pārējo darbinieku atalgojumu un pensijas.

— Citu ar personālu saistītu izdevumu kategorijā EUR 2,5 miljoni no kopējā EUR 4,7 miljonu ietaupījuma ir saistīti ar mazākiem maksājumiem līgumdarbiniekiem, norīkotiem valstu ekspertiem un citiem ārējiem pakalpojumiem. No šīs summas EUR 1 miljons atbilst papildu apropriācijām, kas paredzētas Horvātijas pievienošanās sagatavošanai. Tā kā plānotais pievienošanās datums tika pārcelts uz vēlāku laiku 2013. gadā, PĢS izmantoja tikai EUR 350 000 no sākotnēji, 2011. gadā, šim nolūkam paredzētajām papildu apropriācijām EUR 1 350 000 apmērā. Attiecībā uz citiem ietaupījumiem EUR 1,9 miljoni ir saistīti ar komandējumu izdevumiem, bet EUR 0,1 miljonu veido mazāka vajadzība pēc sociāliem un medicīnas pakalpojumiem.

— Ar ēkām saistīto izdevumu vispārējās izpildes rezultātā (II sadaļa, neieskaitot ēku Europa) ir radušies ietaupījumi EUR 2,2 miljonu apmērā. No šīs summas EUR 1,2 miljoni ir saistīti ar dažu telpu iekārtošanas un uzstādīšanas darbu pārcelšanu uz 2012. gadu. Mazāk vajadzības pēc labošanas darbiem veido ietaupījumus EUR 0,4 miljonu apmērā, bet zemāki maksājumi par uzraudzību un profilaksi – EUR 0,3 miljonu apmērā.

— Mutiskajai tulkošanai paredzētā summa EUR 22,9 miljonu apmērā nav izmantota pilnībā, ko var izskaidrot ar: — līdzekļu nepilnīgu izlietojumu saistībā ar tiem mutiskās tulkošanas pakalpojumiem, kas sniegti pēc pieprasījuma, kuru kopējā summa ir EUR 18,4 miljoni, — ietaupījumu EUR 4,5 miljonu apmērā par vispārēju mutisku tulkošanu.

— Delegāciju ceļa izdevumiem pieejamā summa pēc pārvietojumiem bija EUR 45,8 miljoni. Sākotnējais budžets bija EUR 33,7 miljoni, no kuriem EUR 12,1 miljons tika pārvietots no ietaupījumiem par mutiskās tulkošanas pakalpojumiem, kas sniegti pēc pieprasījuma (6). Gada laikā EUR 3,4 miljoni tika pārvietoti, lai finansētu papildu mutisko tulkošanu dažās valodās. Tā kā dalībvalstīm bija jāatmaksā iepriekšējos gados neizlietotās summas, no galīgā budžeta EUR 42,4 miljonu apmērā tikai EUR 21,5 miljoni bija piesaistīti turpmākiem maksājumiem 2011. gada budžetā.

— Apropriāciju izmantojums Oficiālajam Vēstnesim bija 100 %. 8. tabulā norādītā atceltā summa EUR 575 000 apmērā atbilst papildu apropriācijām, kas paredzētas acquis communautaire tulkojumam horvātu valodā. Tā kā plānotā pievienošanās tika atlikta uz vēlāku laiku, šo darbu vēl nevajadzēja sākt, un tādēļ papildu summa netika izmantota.

— Kategorijā “Citi” nosacīti zemais izmantojuma līmenis ir skaidrojams ar šādiem faktoriem: — mazāk vajadzības pēc finanšu resursiem, kas segtu sanāksmju organizēšanu, tostarp protokola, konferenču un ēdināšanas izdevumus (EUR 2,7 miljoni), — dažu tādu tehnisku iekārtu vēlāka uzstādīšana kā, piemēram, multivides iekārtas konferenču telpās (EUR 2,1 miljons), — mazāk vajadzības pēc mēbelēm un biroja piederumiem (attiecīgi EUR 0,5 miljoni un EUR 0,4 miljoni), — mazāk vajadzības pēc komunikāciju un transporta pakalpojumiem (katrs EUR 0,3 miljoni).

— Vispārējais budžeta līdzekļu nepilnīgais izlietojums deva iespēju pārdalīt EUR 10 miljonus papildus budžetā piešķirtajiem EUR 15 miljoniem avansa maksājumiem par ēku Europa.

4.3.3. Budžeta grozījums 2011. gadā

2011. finanšu gada laikā apropriācijas tika pārdalītas ar dažādiem pārvietojumiem. 9. tabulā norādīti lēmumi, ar kuriem grozīja budžeta apropriācijas laikposmā no 2008. līdz 2011. gadam.

9. tabula

Budžeta grozījumi laikposmā no 2008. līdz 2011. gadam

Grozījums Skaits Veids Juridiskais pamats 2008 2009 2010 2011 Budžeta grozījums FR 29. pants 0 1 0 0 B pārvietojums FR 22. pants 72 46 47 23 C pārvietojums FR 22. pants 3 2 2 2 D pārvietojums FR 24. pants 1 0 0 0 Kopā 76 49 49 25

C pārvietojumi, par kuriem ir jāinformē budžeta lēmējinstitūcija (saskaņā ar Finanšu regulas 22. pantu), tika izdarīti, lai nostiprinātu šādas jomas:

— C-1pārvietojums 20.7.2011.: — audiovizuālā materiāla sagatavošana par Eiropadomes un Padomes sanāksmēm (EUR 250 000), — izdevumi, lai palīdzētu personām ar invaliditāti (EUR 125 000),

— C-2 pārvietojums 18.11.2011.: — avansa maksājumi par ēku Europa (EUR 7,5 miljoni).

2011. gadā EPP budžetu iekšēji grozīja, veicot 23 B pārvietojumus, balstoties uz Finanšu regulas 22. panta 4. punktu. Lai arī šie pārvietojumi neprasa iepriekšēju budžeta lēmējinstitūcijas informēšanu, tie ir pienācīgi jāpamato gan attiecībā uz tiem posteņiem, uz kuriem apropriācijas plānots pārvietot, gan attiecībā uz tiem, no kuriem tās tiek ņemtas.

10. tabulā sniegts pārskats par budžeta pozīcijām, kas 2011. gadā tika ievērojami (7) mainītas ar dažādiem pārvietojumiem.

10. tabula

Budžeta pozīcijas, kurām 2011. gadā piemēroja būtiskus pārvietojumus

(EUR) Postenis/pants Pozīcija Pārvietojuma tips 2011. gada sākotnējais budžets Pārvietojumi Galīgās apropriācijas Starpība 2002 Nekustamā īpašuma iegāde B,C 15 000 000 10 000 000 25 000 000 67 % 2003 Telpu iekārtošana B 4 860 000 –2 160 000 2 700 000 –44 % 2004 Darbs saistībā ar telpu drošību B 1 260 000 – 375 000 885 000 –30 % 2100 Ierīču un programmatūras iegāde B 7 969 000 3 214 400 11 183 400 40 % 2101 Ārējie pakalpojumi attiecībā uz datorsistēmām B 19 038 000 –1 740 200 17 297 800 –9 % 2102 Ierīču un programmatūru apkalpošana un uzturēšana B 4 551 000 – 938 200 3 612 800 –21 % 2103 Telekomunikācijas B 4 224 000 – 536 000 3 688 000 –13 % 2200 Delegāciju ceļa izdevumi B 33 675 000 8 677 006 42 352 006 26 % 2201 Dažādi ceļa izdevumi B 184 000 332 000 516 000 180 % 2202 Mutiskās tulkošanas izmaksas B,C 94 722 973 –16 884 006 77 838 967 –18 %

4.4. Pārnestās apropriācijas

4.4.1. No 2010. gada pārnesto apropriāciju izmantojums

Kā norādīts 11. tabulā, no 2010. uz 2011. gadu tika pārnesti EUR 49,8 miljoni. Salīdzinājumā ar 2010. gadu pārnestā summa ir pieaugusi par EUR 8,7 miljoniem.

11. tabula

No 2010. gada pārnesto apropriāciju izmantojums (pa kategorijām)

(EUR) Kategorija No 2010. gada pārnestās apropriācijas 2011. gada maksājumi Izpildes likme Atceltās apropriācijas 1 2 3 = 2/1 4 = 1 – 2 Štatu saraksts 458 005 385 018 84,1 % 72 987 Citi ar personālu saistīti izdevumi 3 750 088 1 826 217 48,7 % 1 923 871 Ēkas 10 083 292 7 854 565 77,9 % 2 228 728 Datorsistēmas 13 650 299 12 335 572 90,4 % 1 314 727 Mutiskās tulkošanas izmaksas 6 082 706 5 365 682 88,2 % 717 024 Delegāciju ceļa izdevumi — — — Oficiālais Vēstnesis 2 411 962 929 792 38,5 % 1 482 170 III sadaļa 8 449 665 7 471 502 88,4 % 978 163 Pārdomu grupa 68 310 — 0,0 % 68 310 Citi 4 807 312 4 000 012 83,2 % 807 300 Rezerve — — — Kopā (izņemot iegādi) 49 761 639 40 168 360 80,7 % 9 593 279 Nekustamā īpašuma iegāde — — — Pavisam kopā 49 761 639 40 168 360 80,7 % 9 593 279

No 2010. gada pārnesto apropriāciju izmantojuma likme bija 80,7 %.

Zemā izmantojuma līmeņa galvenie iemesli ir šādi:

— gada laikā PĢS pasūtīto darbu/preču/pakalpojumu daļēja vai nepilnīga nodrošināšana,

— nesaņemti rēķini par nodrošinātiem darbiem/precēm/pakalpojumiem. Būtu jāņem vērā, ka tas neizbēgami rada slogu nākamo gadu budžetā.

4.4.2. Apropriācijas, kas pārnestas no 2011. uz 2012. gadu

Kopējā no 2011. gada uz 2012. gadu pārnesto apropriāciju summa bija EUR 41,5 miljoni, kas ir par EUR 8,3 miljoniem mazāka nekā iepriekšējā gadā (12. tabula).

12. tabula

No 2011. uz 2012. gadu pārnesto apropriāciju izlietojums (pa kategorijām)

(EUR) Kategorija 2011. gada budžets (sākotnējais) 2011. gada budžets (8) (galīgais) Saistības Uz 2012. gadu pārnestās apropriācijas Pārnesuma likme 1 2 3 4 5 = 4/3 Štatu saraksts 288 302 326 288 302 326 279 213 034 318 160 0,1 % Citi ar personālu saistīti izdevumi 24 586 301 24 961 301 20 292 631 3 233 722 15,9 % Ēkas 38 255 000 35 755 000 33 538 759 8 092 005 24,1 % Datorsistēmas 35 782 000 35 782 000 35 716 743 17 043 463 47,7 % Mutiskās tulkošanas izmaksas 94 722 973 77 838 967 71 789 816 5 599 875 7,8 % Delegāciju ceļa izdevumi 33 675 000 42 352 006 21 482 591 — 0,0 % Oficiālais Vēstnesis 5 193 000 5 193 000 4 618 000 2 348 791 50,9 % III sadaļa 2 536 000 2 536 000 2 481 969 19 079 0,8 % Citi 19 210 000 19 542 000 12 708 459 4 839 960 38,1 % Rezerve 6 000 000 6 000 000 — — Kopā (izņemot iegādi) 548 262 600 538 262 600 481 842 003 41 495 055 8,6 % Nekustamā īpašuma iegāde 15 000 000 25 000 000 25 000 000 — Pavisam kopā 563 262 600 563 262 600 506 842 003 41 495 055 8,2 %

No 2011. uz 2012. gadu pārnestās summas attiecas galvenokārt uz šādām kategorijām:

— datorsistēmas – par EUR 17 miljoniem, no kuriem EUR 8 miljoni attiecas uz ārējiem pakalpojumiem, EUR 6,8 miljoni – uz ierīcēm un programmatūru, un EUR 1,4 miljoni – uz telekomunikācijām,

— ēkas – par EUR 8,1 miljonu, no kuriem EUR 3,9 miljoni attiecas uz uzkopšanu un uzturēšanu, EUR 1,6 miljoni – uz dažādiem telpu iekārtošanas darbiem, un EUR 1,3 miljoni – uz drošību un novērošanu,

— mutiskās tulkošanas izmaksas – par EUR 5,6 miljoniem,

— citi – par EUR 4,8 miljoniem, ieskaitot EUR 1,7 miljonus par tehnisko aprīkojumu (piemēram, konferenču telpu atjaunošanu), EUR 1,0 miljonus – par informāciju un publikācijām, EUR 0,9 miljonus – par sanāksmju un konferenču izmaksām, un EUR 0,4 miljonus – par mēbelēm,

— citi ar personālu saistīti izdevumi – par EUR 3,2 miljoniem,

— Oficiālais Vēstnesis – par EUR 2,3 miljoniem.

4.5. Piešķirtie ieņēmumi

4.5.1. Līdz 2011. gadam uzkrātie piešķirtie ieņēmumi

Līdz 2011. gadam uzkrāto piešķirto ieņēmumu kopējā summa bija EUR 30,8 miljoni. No šīs summas EUR 30,2 miljoni tika iedalīti, savukārt EUR 0,6 miljonus pārnes uz 2012. gadu (13. tabula). 2011. finanšu gada beigās pieejamā summa turpināja samazināties, un tā bija par 66 % (EUR 1,2 miljoniem) mazāka nekā 2010. gadā. Lai arī vērojama pozitīva attīstība, izlietojot līdz 2011. gadam piešķirtos ieņēmumus, principā budžeta gada beigās piešķirtajiem ieņēmumiem vajadzētu būt vienādiem ar nulli (Finanšu regulas 10. pants).

13. tabula

Līdz 2011. gadam uzkrāto piešķirto ieņēmumu izlietojums (pa kategorijām)

(EUR) Kategorija Piešķirtie ieņēmumi līdz 2011. gadam Saistības Pieejamie piešķirtie ieņēmumi 1 2 3 = 1 – 2 Štatu saraksts 1 230 778 1 207 489 23 289 Citi ar personālu saistīti izdevumi 2 084 023 1 813 502 270 520 Ēkas 882 557 830 603 51 953 Datorsistēmas 1 476 245 1 425 515 50 730 Mutiskās tulkošanas izmaksas 2 227 077 2 064 013 163 064 Delegāciju ceļa izdevumi 21 201 708 21 201 708 — Oficiālais Vēstnesis 250 228 250 033 195 III sadaļa 487 378 487 100 278 Citi 911 102 881 099 30 002 Rezerve — — — Kopā 30 751 094 30 161 062 590 032

2011. gada beigās pieejamās summas galvenokārt attiecas uz:

— citiem ar personālu saistītiem izdevumiem saistībā ar papildu tulkošanas pakalpojumiem EUR 250 000 apmērā,

— mutiskās tulkošanas izmaksām EUR 163 000 apmērā.

4.5.2. 2011. gadā uzkrātie piešķirtie ieņēmumi

2011. gadā uzkrāto piešķirto ieņēmumu summa ir EUR 55,1 miljons (14. tabula). No šīs summas EUR 18,6 miljoni attiecas uz summām, ko EĀDD pārvietoja uz Padomi, lai segtu izdevumus par pakalpojumiem, kas noteikti dažādos pakalpojumu līmeņa līgumos starp šīm divām iestādēm un ko sniedz PĢS.

2011. gadā piešķirtie ieņēmumi saistībā ar PĢS darbībām bija EUR 36,5 miljoni. Finanšu gada laikā izmantoja EUR 1 miljonu, savukārt summu EUR 35,4 miljonu apmērā pārnesa uz 2012. gadu saskaņā ar Finanšu regulas 10. pantu.

14. tabula

2011. gadā uzkrāto piešķirto ieņēmumu izlietojums (pa kategorijām)

(EUR) Kategorija Piešķirtie ieņēmumi 2011. gadā Saistības Pieejamie piešķirtie ieņēmumi 1 2 3 = 1 – 2 Štatu saraksts 1 332 031 709 1 331 322 Citi ar personālu saistīti izdevumi 2 078 505 10 015 2 068 491 Ēkas 877 577 303 067 574 510 Datorsistēmas 1 327 928 151 087 1 176 841 Mutiskās tulkošanas izmaksas 3 685 253 — 3 685 253 Delegāciju ceļa izdevumi 26 215 122 — 26 215 122 Oficiālais Vēstnesis 194 701 193 788 913 III sadaļa — — — Citi 753 946 390 023 363 923 Rezerve — — — Kopā EPP 36 465 063 1 048 689 35 416 374 Pakalpojumu līmeņa līgumi ar EĀDD 18 613 361 17 252 415 1 360 946 Pavisam kopā 55 078 424 18 301 104 36 777 320

Lielākā piešķirto ieņēmumu daļa (72 %) ir saistīta ar delegāciju ceļa izdevumiem (EUR 26,6 miljoni). Summa EUR 3,7 miljonu apmērā no mutiskās tulkošanas skaidrojama ar papildu maksājumiem par dažām valodām.

Pārējie ieņēmumi galvenokārt ir saistīti ar citu iestāžu atmaksātajām summām par dažādām darbībām un sistēmām, piemēram, dalība kopējā finanšu sistēmā ar Padomi, maksas par vietām Padomes silītē un citas maksas un atmaksas, kas saistītas ar Padomes administratīvām darbībām.

(1) Inflācija 2010.–2011. gadā: 1,7 %, atalgojumu pielāgošana un mutiskās tulkošanas izmaksu pieaugums – 0,9 %.

(2) Galīgais budžets pēc EUR 40 miljonu samazinājuma saistībā ar Eiropas ekonomikas atveseļošanas plānu 2009. gada decembrī bija EUR 563 miljoni.

(3) Septiņas Eiropadomes sanāksmes un divi samiti ar eurozonas valstu un valdību vadītājiem 2011. gadā.

(4) Ieskaitot apropriāciju iekšējos pārvietojumus.

(5) 2010. gadā vidējais aizņemto amata vietu līmenis arī bija 92 %. Attiecīgajām apropriācijām abos gados piemēroja vienotas likmes samazinājumu 7 % apjomā.

(6) Saskaņā ar Lēmumu Nr. 111/07 PĢS pārskaita 66 % no neizmantotās summas delegātu ceļa izdevumu finansējumam, kas jāizlieto tajā pašā budžeta gadā. 2011. gadā minētā summa bija EUR 12,1 miljons.

(7) Neto summa > EUR 250 000.

(8) Ieskaitot apropriāciju iekšējos pārvietojumus.